1973

1973 (MCMLXXIII) i den gregorianske kalenderen var et år uten skuddag som begynte på en mandag.


== Begivenheter ==
Internett: Første internasjonale forbindelse til ARPANET: NORSAR, i Norge og London.
Nazi-organisasjonen «Nasjonal Ungdomsfylking» (senere Norsk Front) stiftes.


=== Første kvartal ===

1. januar –
Danmark, Storbritannia og Irland blir medlemmer av EF, som dermed får ni medlemsland.
ISO 8601 ukenummerering innføres i Norge, Sverige og Danmark.
5. januar – Nederland anerkjenner Øst-Tyskland.
8. januar – Watergate-skandalen: Rettssaken mot sju menn som er tiltalt for å plassert avlyttingsutstyr i hovedkvarteret til Det demokratiske partiet begynner.
15. januar – Vietnamkrigen: Fredsforhandlingene fører frem, og den amerikanske presidenten Richard Nixon annonserer at de offensive aksjonene i Nord-Vietnam skal avsluttes.
23. januar – Vulkanutbrudd på Vestmannaeyjar, Island.
21. februar – Et israelsk kampfly skyter ned et libysk passasjerfly over Sinaiørkenen. 108 mennesker omkommer.
28. februar 200 indianere okkuperer Wounded Knee i Sør-Dakota, USA i protest mot undertrykking av den indianske minoriteten.
13. mars – Ageo-opptøyene i Japan.
21. mars – Lønnsforhandlingene i Danmark bryter sammen, 750 000 arbeidere går ut i streik eller rammes av lockout.
29. mars – Vietnamkrigen: De siste amerikanske soldatene forlater Vietnam.


=== Andre kvartal ===

3. april – Verdens første mobiltelefonsamtale blir foretatt i New York.
4. april – World Trade Center blir åpnet i New York.
5. april – Pierre Messmer blir statsminister i Frankrike.
6. april – Romsonden Pioneer 11 blir skutt opp.
10. april – Israel angriper mål i Beirut, Libanon.
30. april – Watergate-skandalen: USAs president Richard Nixon erklærer at han påtar seg ansvar, men ikke skyld.
6. mai – Fredsavtale inngås mellom indianerne i Wounded Knee og myndighetene.
14. mai – Den amerikanske romstasjonen Skylab skytes opp.
19. mai – Torskekrigen: Den britiske marinen får ordre om å beskytte britiske fiskefartøy som fisker innenfor den islandske 50-milsgrensen.
20. mai – Torskekrigen: Island utestenger britiske militærfly fra Keflavik flyplass.
1. juni – Militærjuntaen i Hellas avskaffer kongedømmet og innfører republikk.
3. juni – Det sovjetiske overlydsflyet flyet Tupolev 144 krasjer på et flystevne i Paris, og tar livet av 15 mennesker.
22. juni – Haag-domstolen gir Australia og New Zealand medhold i krav om å forby franske atomprøvesprengninger i Stillehavet. Frankrike nekter å anerkjenne vedtaket.


=== Tredje kvartal ===
1. juli – Norges frihandelsavtale med EF trer i kraft.
10. juli – Bahamas blir uavhengig fra Storbritannia.
11. juli – Det oppnås enighet om fiskeriavtale Norge-Island.
17. juli – statskupp i Afghanistan da Mohammed Daoud Khan tar makten fra kong Zahir Shah.
21. juli –
Nye franske atomprøvesprengninger i Stillehavet.
Lillehammer-saken: På Lillehammer myrdes den marokkanske kelneren Ahmed Bouchikhi av agenter fra israelske Mossad.
17. august – Flom i Pakistan.
23.–28. august – Norrmalmstorgranet: En bankraner forskanset seg og tok gisler i en bank på Norrmalmstorg i Stockholm. Dette gav navn til Stockholmsyndromet.
11. september – Militærkupp i Chile. Med støtte fra CIA styrter general Augusto Pinochets styrker president Salvador Allende og innfører et brutalt militærdiktatur.
15. september – Carl XVI Gustaf av Sverige blir konge i Sverige.


=== Fjerde kvartal ===
2. oktober – Storbritannia trekker marinen ut av den islandske fiskerisonen etter trusler om diplomatisk brudd mellom de to statene.
6. oktober – Jom kippur-krigen: Egypt og Syria går til angrep på Israel.
20. oktober – Sydney Opera House offisielt åpnet av Elizabeth II.
24. oktober – Jom kippur-krigen: Våpenhvile Israel-Egypt etter at israelske styrker har slått seg fram til Suez.
4. november – Oljekrisen: OPEC-landene vedtar oljeboikott og prisøkning som straffereaksjon overfor land som støttet Israel i Jom kippur-krigen.
5. november – Det største stemmeskred i landets historie finner sted ved Folketingsvalget i Danmark. De etablerte partiene mister et stort antall mandater, og hele fem nye partier får inn representanter. Valgets store vinnere er Fremskridspartiet som går fra 0 til 28 mandater. Centrum-Demokraterne går fra 0 til 14 mandater.
9. desember – Sunningdaleavtalen ble undertegnet i et forsøk på å få ende på konflikten i Nord-Irland.
17. desember – I Roma kaprer palestinske terrorister et vesttysk passasjerfly etter å ha drept 32 mennesker. Flyet blir ført til Athen, der to fengslede palestinere blir frigitt etter at ytterligere tre gisler er drept.
20. desember – I Madrid, Spania drepes statsminister Luis Carrero Blanco i et bombeattentat.


=== Norsk historie ===
30. januar – Fornebu-ulykken: En Douglas DC-9-21 fra SAS havnet ut på den islagte fjorden etter en avbrutt avgang fra  Oslo lufthavn, Fornebu. Ingen ble fysisk skadet.
18. februar –
Arbeidernes Kommunistparti (marxist-leninistene), AKP(m-l) blir erklært stiftet.
Ringnotsnurper «Håkon Hatløy» fra Vedavågen er på vei til Jøvik i Ullsfjord med full loddelast, da den synker i Magerøysundet i Finnmark etter karbideksplosjon ombord. Seks omkommer, mens fire reddes av ringnotsnurper «Ringo».
22. mars –
Det norske lasteskipet MS «Anita» er på reise Newport News–Europa med kull i storm da det forsvinner i Atlanterhavet nordøst for Cape Henry i Virginia. Hele besetningen på 32 omkommer.
Det norske lasteskipet MS «Norse Variant» er på reise Norfolk-Glasgow med kull i storm da det forliser i Atlanterhavet nordøst for Cape May i New Jersey. 29 personer omkommer, men en overlever etter tre døgn på en flåte.
6. april – Sjoavassdraget blir vernet.
8. april – «Anders Langes Parti til sterk nedsettelse av skatter, avgifter og offentlige inngrep» (senere Fremskrittspartiet) stiftes.
15. mai – Ulv og bjørn totalfredes i Norge.
1. juni – Lieråsen jernbanetunnel, 10,7 km og på dette tidspunktet Nord-Europas lengste, åpnes.
30. juni – Evenes flyplass åpnes.
1. juli – Norges frihandelsavtale med EF trer i kraft.
11. juli – Det oppnås enighet om fiskeriavtale Norge-Island.
10. september – Stortingsvalget gir sosialistisk flertall.
16. oktober – En arbeiderparti-regjering under Trygve Bratteli overtar etter den borgerlige samlingsregjeringen.
15. november – Kronen skrives opp fem prosent på grunn av kraftig prisstigning.
20. november – Oljekrisen: Det innføres prisstopp på elektrisk kraft.
22. november – Oljekrisen: Regjeringen vedtar helgestengning av alle bensinstasjoner. Leveranser av parafin og fyringsolje skal reduseres med en fjerdedel i fyringssesongen 1973-1974.
5. desember – Oljekrisen: Det innføres kjøreforbud for private motorkjøretøyer i helgene.
12. desember – Linebåten «Vaarland» forsvinner under fiske utenfor Vardø. Fem omkommer.
25. desember – Tråleren «Ian Fleming» renner på land på Havøygavlen i Finnmark. Tre omkommer.


== Fødsler ==


=== Januar ===
2. – Lucy Davis, britisk skuespiller
8. – Jan Frode Nornes, norsk fotballspiller
8. – Henning Solberg, norsk rallyfører
13. – Helga Pedersen, norsk politiker
14. – Giancarlo Fisichella, italiensk formel 1-fører
20. – Mathilde av Belgia, dronning
20. – Markus Mustonen, svensk musiker
23. – Eivind Gulliksen, norsk illustratør
26. – Brendan Rodgers, nordirsk fotballspiller og manager
29. – Lena Jensen, norsk politiker


=== Februar ===
6. – Cecilie Lundgreen, norsk golfspiller
10. – Gunn-Rita Dahle Flesjå, norsk terrengsyklist
11. – Varg Vikernes, norsk musiker
11. – Mathias Fredriksson, svensk langrennsløper
12. – Celina Midelfart, norsk forretningskvinne
12. – Gianni Romme, nederlandsk skøyteløper
15. – Kateřina Neumannová, tsjekkisk langrennsløper
22. – Claus Lundekvam, norsk fotballspiller
26. – Ole Gunnar Solskjær, norsk fotballspiller


=== Mars ===
1. – Anna Carin Olofsson-Zidek, svensk skiskytter
5. – Eva Kristin Hansen, norsk politiker
14. – Rick Casillo, amerikansk hundekjører
19. – Sergej Makarov, russisk spydkaster
23. – Jerzy Dudek, polsk fotballspiller
24. – Peter Sørensen, dansk fotballspiller
25. – Michaela Dorfmeister, østerriksk alpinist
26. – Bård André Hoksrud, norsk politiker
26. – Larry Page, amerikansk forretningsmann
27. – Kim Hiorthøy, norsk billedkunstner, illustratør og musiker


=== April ===
5. – Pharrell Williams, amerikansk produsent og låtskriver
7. – Carole Montillet, fransk alpinist
7. – Paul Oyuga, kenyansk fotballspiller
10. – Roberto Carlos, brasiliansk fotballspiller
14. – Adrien Brody, amerikansk skuespiller
14. – Roberto Ayala, argentinsk fotballspiller
18. – Haile Gebrselassie, etiopisk friidrettsutøver
18. – Kristin Kirkemo, norsk, dømt i Orderud-saken
18. – Trude Marstein, norsk forfatter
22. – Espen Eckbo, norsk komiker og skuespiller


=== Mai ===
1. – Chris Couch, amerikansk golfspiller
2. – Florian Henckel von Donnersmarck, tysk regissør
4. – Katrin Apel, tysk skiskytter
7. – Paolo Savoldelli, italiensk syklist
8. – Arakawa Hiromu, japansk tegneserieskaper
9. – Tegla Loroupe, kenyansk friidrettsutøver
11. – Sabine Völker, tysk skøyteløper
17. – Josh Homme, amerikansk musiker
21. – Stewart Cink, amerikansk golfspiller
22. – Kjetil Ruthford Pedersen, norsk fotballspiller
24. – Steffen Kjærgaard, norsk syklist
24. – Peter Heine Nielsen, dansk sjakkspiller
24. – Vladimír Šmicer, tsjekkisk fotballspiller
24. – Ruslana Lyzhychko, ukrainsk sanger
28. – Aslak Sira Myhre, norsk politiker


=== Juni ===
1. – Heidi Klum, tysk modell og skuespiller
12. – Daron Rahlves, amerikansk alpinist
12. – Thomas Pereira, norsk fotballspiller
15. – Tore André Flo, fotballspiller
17. – Jan Fredrik Karlsen, norsk dommer i Idol
17. – Paulina Rubio, meksikansk sangerinne og skuespillerinne
22. – Carson Daly, amerikansk programleder
29. – George Hincapie, amerikansk syklist
30. – Ulf Isak Leirstein, norsk politiker


=== Juli ===
3. – Aasmund Bjørkan, norsk fotballspiller
4. – Michael Johnson, engelsk–jamaicansk fotballspiller
12. – Christian Vieri, italiensk fotballspiller
15. – John Dolmayan, amerikansk musiker
20. – Kronprins Haakon
20. – Peter Forsberg, svensk ishockeyspiller
22. – Rufus Wainwright, kanadisk–amerikansk musiker og låtskriver
23. – Monica Lewinsky, amerikansk kvinne
23. – Gunn Margit Andreassen, norsk skiskytter
24. – Lee Westwood, britisk golfspiller
26. – Kate Beckinsale, britisk skuespiller


=== August ===
6. – Stuart O'Grady, australsk syklist
9. – Brett Wetterich, amerikansk golfspiller
10. – Andy Hicks, britisk snookerspiller
11. – Tommy Svindal Larsen, norsk fotballspiller
11. – Harald Rønneberg, norsk programleder
19. – Kronprinsesse Mette-Marit
27. – Dietmar Hamann, tysk fotballspiller
31. – Elin Ek, svensk langrennsløper


=== September ===
2. – Mark A. Shield, australsk fotballdommer
3. – Eli Sol Vallersnes, norsk forfatter
4. – Rune Buer Johansen, norsk fotballspiller
5. – Heidi Tjugum, tidligere norsk håndballspiller
9. – Frode Andresen, norsk skiskytter
11. – Tanja Hansen, norsk pornoskuespiller
12. – Paul Walker, amerikansk skuespiller og modell (d. 2013)
13. – Christine Arron, fransk friidrettsutøver
13. – Fabio Cannavaro, italiensk fotballspiller
15. – Daniel Westling, svensk forretningsmann
16. – Alexander Vinokourov, kasakhstansk syklist
17. – Petter Rudi, norsk fotballspiller
21. – Lars Lauvik, norsk tegneserieskaper
21. – Zuzana Čaputová, slovakisk politiker, tiltredende president 2019−
26. – Maria Bonnevie, norsk–svensk skuespiller
26. – Chris Small, britisk snookerspiller
27. – Kristoffer Zetterstrand, svensk billedkunstner
29. – Eddy Mazzoleni, italiensk syklist
29. – Vibeke Stensrud, norsk golfspiller


=== Oktober ===
3. – Eirik Hegdal, norsk musiker
6. – Wilson Boit Kipketer, kenyansk friidrettsutøver
7. – Sami Hyypiä, finsk fotballspiller
10. – Karl Johan Rasmussen, norsk friidrettsutøver
14. – Steven Bradbury, australsk skøyteløper
15. – Maria Hjorth, svensk golfspiller
15. – Alex Nyarko, ghanesisk fotballspiller
16. – Thomas Myhre, norsk fotballspiller
18. – Josef Miso, slovakisk fotballspiller
24. – Levi Leipheimer, amerikansk syklist
25. – Magnus Kihlberg, svensk fotballspiller
28. – Lars M. Aurtande, norsk illustratør
28. – Tor Edvin Strøm, norsk illustratør
29. – Torjus Hansén, norsk fotballspiller
30. – Edge, amerikansk fribryter


=== November ===
3. – Terje Hilanmo, norsk musiker
3. – Ippolito Sanfratello, italiensk skøyteløper
8. – Iñigo Idiakez, spansk fotballspiller
15. – Javier Zanetti, argentinsk fotballspiller
12. – Egil Gjelland, norsk skiskytter
12. – Gerard Greene, britisk snookerspiller
13. – Paulo dos Santos, kappverdisk fotballspiller
15. – Sverre Molandsveen, norsk politiker
17. – Bernd Schneider, tysk fotballspiller
18. – Vidar Furholt, norsk visesanger
18. – Lasse Olsen, norsk fotballspiller
19. – Stian Heimlund Skjæveland, norsk billedskaper
20. – Matias Faldbakken, norsk forfatter og billedkunstner
20. – Vegard Olsen, norsk programleder
22. – Souleymanou Hamidou, kamerunsk fotballspiller
29. – Ryan Giggs, walisisk fotballspiller
30. – Kai Røberg, norsk fotballspiller


=== Desember ===
2. – Monica Seles, jugoslavisk tennisspiller
2. – Jan Ullrich, tysk syklist
4. – Tyra Banks, amerikansk modell
7. – Karen Jo Fields, norsk–amerikansk musiker
9. – Vénuste Niyongabo, burundisk friidrettsutøver
15. – Pål Gitmark Eriksen, norsk forfatter
17. – Paula Radcliffe, britisk friidrettsutøver
18. – Tommy Berntsen, norsk fotballspiller
18. – Larisa Kurkina, russisk langrennsløper
19. – Eric Wainaina, kenyansk friidrettsutøver
21. – Hideharu Miyahira, japansk skihopper
21. – Tomasz Sikora, polsk skiskytter
23. – Daniel Chopra, svensk golfspiller
27. – Sophie Gustafson, svensk golfspiller
28. – Ids Postma, nederlandsk skøyteløper
28. – Herborg Kråkevik, norsk sanger og skuespiller
29. – Maja Ratkje, norsk komponist og musiker
30. – Jason Behr, amerikansk skuespiller


== Dødsfall ==
20. januar – Amílcar Cabral, kappverdisk–bissauguineansk geriljaleder (f. 1924)
22. januar – Lyndon B. Johnson, amerikansk president (f. 1908)
31. januar – Ragnar Frisch, norsk økonom (f. 1895)
14. mars – Howard Aiken, amerikansk pioner innenfor informatikk (f. 1900)
8. april – Pablo Picasso, spansk kunstner (f. 1881)
1. mai – Asger Jorn, dansk kunstner (f. 1914)
11. juni – Claes Gill, norsk lyriker (f. 1910)
20. juni – Robert Smithson, amerikansk kunstner (f. 1938)
2. juli – Betty Grable, amerikansk skuespiller, sanger og danser (f. 1916)
6. juli – Otto Klemperer, tysk dirigent (f. 1885)
20. juli – Bruce Lee, kinesisk-amerikansk kampsportutøver og skuespiller (f. 1940)
21. juli – Ahmed Bouchikhi, marokkansk drapsoffer (f. 1943)
8. august – Gösta Frändfors, svensk bryter (f. 1915)
18. august – François Bonlieu, fransk alpinist (f. 1937)
2. september – John Ronald Reuel Tolkien, britisk forfatter (f. 1892)
11. september – Salvador Allende, chilensk president (f. 1908)
15. september – Gustav VI Adolf, svensk konge (f. 1882)
23. september – Pablo Neruda, chilensk poet (f. 1904)
2. oktober – Paavo Nurmi, finsk idrettsutøver (f. 1897)
18. oktober – Bernt Balchen, norsk-amerikansk flypioner og oppdager (f. 1899)
25. oktober – Abebe Bikila, etiopisk friidrettsutøver (f. 1932)
28. oktober – Mikkjel Fønhus, norsk forfatter (f. 1894)
28. oktober – Lars Nordrum, norsk skuespiller (f. 1921)
16. november – Alan Wilson Watts, britisk filosof (f. 1915)
1. desember – Conrad Vogt-Svendsen, norsk prest (d. 1914)
20. desember – Bobby Darin, amerikansk sanger (f. 1936)


== Sport ==
Gustavo Thöni, Italia, vinner verdenscupen i alpint.
Liverpool FC blir engelsk seriemester og vinner UEFA-cupen
Strømsgodset blir norgesmester (cupmester) i herrefotball etter å ha slått Rosenborg 1-0 i finalen.
Viking blir seriemester i fotball.
Curling-VM for herrer arrangeres i Regina i Canada; Sverige vinner foran Canada.


== Musikk ==


=== Hendelser ===
Norges musikkhøgskole opprettes.
Det australske rockebandet AC/DC blir etablert
Det amerikansk glamrockbandet Twisted Sister blir etablert
Led Zeppelin spiller konserter på Madison Square Garden på sin turné i Nord-Amerika


=== Utgivelser ===
5. januar: Bruce Springsteen og The E Street Band gir ut sitt første album: Greetings from Asbury Park, N.J.
Alice Cooper – Billion Dollar Babies og Muscle of love siste album som band
Leonard Cohen gir ut albumet Live Songs
Saft gir ut Stev, sull, rock og rull
Ike & Tina Turner: Nutbush City Limits
24. mars: Pink Floyd: The Dark Side of the Moon
Mike Oldfield debuterer med albumet Tubular Bells
Genesis gir ut Selling England by the Pound og konsertalbumet Genesis Live
Camel debuterer med albumet Camel
Jetro Tull gir ut A Passion Play
Yes gir ut Tales from Topographic Oceans
King Crimsons gir ut Larks' Tongues in Aspic
Elton John gir ut albumet Goodbye Yellow Brick Road
Wings gir ut albumet Band on the Run
Uriah Heep gir ut albumet Sweet Freedom
Queen gir ut albumet Queen
23. april: David Bowie utgir albumet Aladdin Sane
19. oktober: David Bowie utgir albumet Pin Ups


== Litteratur ==


=== Hendelser ===
Nordisk råds litteraturpris tildeles Veijo Meri for Sergeantens pojke
Første nummer av det feministiske magasinet Sirene utgis


=== Bokutgivelser ===
Agatha Christie – Akhnaton
Agatha Christie – Postern of Fate (Gamle synder ruster ikke)
Wole Soyinka – Season of Anomy
Jens Bjørneboe – Stillheten


== Nobelprismottagere ==
Fysikk – Leo Esaki, Ivar Giæver, Brian D Josephson
Kjemi – Ernst Otto Fischer, Geoffrey Wilkinson
Medisin – Karl von Frisch, Konrad Lorenz, Nikolaas Tinbergen
Litteratur – Patrick White
Fred – Henry Kissinger og Le Duc Tho
Økonomi – Wassily Leontief


== Referanser ==